Ba zan yi ritaya yanzu ba - Ronaldo - Turai - RFI
Daga Michael Kuduson wanda aka wallafa 10-06-2019 Wanda aka canza zuwa 10-06-2019 A 18:46
Cristiano Ronaldo dan wasan Juventus da Portugal REUTERS/Massimo Pinca
Cristiano Ronaldo ya zake cewa ba shi da niyyar yin murabus daga harkar kwallon kafa a yanzu, bayan ya taimaka wa tawagar kasarsa ta Portugal lashe kofin gasar lig na manyan tawagogin kasashen Turai na farko, wato Nations League a ranar Lahadi.
Amma bayan ya dan jingine murza wa kasarsa tamaula har aka gama matakin rukuni na gasar, Ronaldo ya dawo ya taka gagarumar rawa wajen kai kasarsa wasan karshe na gasar, bayan ya ci kwallaye uku rigis a wasan kusa da na karshe da Portugal ta barje gumi da Switzerland.
Duk da ‘yan wasa matasa masu hazaka a tawagar Portugal kamar su Bernado Silva na Manchester City, Ronaldo yana da niyyar ci gaba da taka leda a tawagar har zuwa lokacin da zata kare kanbunta a shekara mai zuwa.
Wannan nasarar da Portugal ta samu a ranar Lahadi ta yi wa Ronaldo dadi kasancewar shine dan wasa daya tilo da ya rage cikin ‘yan wasan tawagar kasar da ta sha kashi a hannun Greece a wasan karshe na gasar cin kofin nahiyar Turai a 2004.
Zan koma aikin horaswa bayan yin …
Ronaldo zai yi jinyar sama da makwanni …